8 εκατομμύρια τρόποι να πεθάνεις

Το ***8 εκατομμύρια τρόποι να πεθάνεις*** () είναι θρίλερ νεο-νουάρ  ταινία αμερικανικής παραγωγής του 1986 σε σκηνοθεσία Χαλ Άσμπι και σενάριο του Όλιβερ Στόουν, βασισμένο στο ομότιτλο μυθιστόρημα του Λόρενς Μπλοκ. Πρωταγωνιστούν οι Τζεφ Μπρίτζες, Ροζάνα Αρκέτ και Άντι Γκαρσία στον πρώτο του μεγάλο ρόλο. 

## Πλοκή
Ο Ματ Σκάντερ είναι ένας αστυνομικός που αναγκάστηκε να φύγει επειδή σκότωσε έναν εγκληματία υπό την επήρεια αλκοόλ. Ο Σκάντερ πέφτει στη βαθιά άβυσσο του αλκοολισμού, καταστρέφοντας τον γάμο και τη σχέση του με την κόρη του. Μετά από μια περίοδο θεραπείας και ανάρρωσης σε έναν σύλλογο αλκοολικών, ο Σκάντερ προσπαθεί να ξεκινήσει μια νέα ζωή προσπαθώντας τουλάχιστον να ανακτήσει τη σχέση με την κόρη του. Ωστόσο, επικοινωνεί μαζί του η Σάνι, μια ιερόδουλη υψηλής ποιότητας που εργάζεται στο διάσημο πορνείο του Γουίλι Γουόλκερ, ενός γνωστού πρώην εγκληματία.

Η νευρική και φοβισμένη Σάνι ζητά από τον Σκάντερ προστασία για να βγει από το κύκλωμα πορνείας, φοβούμενη αντίποινα από τον Γουόλκερ Στην πραγματικότητα, ο Άνχελ Μολντονάντο, ένας ανερχόμενος έμπορος ναρκωτικών, περιφέρεται επίσης γύρω από την Σάνι. Αυτή που έχει επίγνωση των πραγματικών προθέσεων της Σάνι είναι η Σάρα, μια συνάδελφος στο κύκλωμα πορνείας του Γουόλκερ, καθώς και η αγαπημένη του Άνχελ. Η Σάνι απάγεται και δολοφονείται βάναυσα, με αποτέλεσμα ο Σκάντερ να πέσει ξανά στο τούνελ του αλκοολισμού επειδή δεν κατάφερε να την προστατεύσει. Ο Σκάντερ καταφέρνει να αντιδράσει, αποφασισμένος να ρίξει φως στην υπόθεση που βοήθησε η Σαρα. Ανακαλύπτει ότι η Σάνι ήθελε πράγματι να ξεφύγει από τον Άνχελ που την είχε μπλέξει στις σκοτεινές του δοσοληψίες ναρκωτικών. Ο  Μολντονάντο, που βρίσκεται στη γωνία από τον Σκάντερ και τον Γουόκερ, απαγάγει τη Σάρα για να αναγκάσει τους δύο άντρες να ανταλλάξουν τη γυναίκα με μια μεγάλη παρτίδα κοκαΐνης. Ωστόσο, κατά τη διάρκεια της ανταλλαγής, πέφτουν πυροβολισμοί, όπου ο έξαλλος Γουόλκερ πέφτει νεκρός, ενώ ο Άνχελ Μολντονάντο φεύγει αφήνοντας τη Σάρα ελεύθερη, η οποία μπορεί έτσι να βρει καταφύγιο στην αγκαλιά του Σκάντερ, με τον οποίο στο μεταξύ είναι ερωτευμένη.

Σε μια τεταμένη τελική διευθέτηση λογαριασμών μεταξύ του Σκάντερ και του Μαλντονάντο, η πραγματική νίκη θα είναι αυτή του Σκάντερ επί του αλκοολισμού, με τη δική του οριστική λύτρωση.

## Διανομή ρόλων
*Τζεφ Μπρίτζες - Ματ Σκάντερ 
*Άντι Γκαρσία - Άνχελ Μαλντονάντο 
*Ροζάνα Αρκέτ - Σάρα 
*Αλεξάνδρα Πολ - Σάνι
*Κρίστα Ντέντον - Λώρι
*Λίζα Σλόαν - Λίντα 
*Τζέιμς Έιβερι - Γενικός εισαγγελέας
*Ράντι Μπρουκς - Γουίλι
*Βίτο Ρουγκίνις - Ντάρκιν

## Υποδοχή
### Κριτικές
Το "8 εκατομμύρια τρόποι να πεθάνεις" έλαβε αρνητικές κριτικές από τους κριτικούς. Στον ιστότοπο συγκέντρωσης κριτικών Rotten Tomatoes έχει οκτώ κριτικές με θετική βαθμολογία μόνο "0%".

Ο Ντάρεν Χιουζ έγραψε για το Senses of Cinema το 2004, ότι το "8 εκατομμύρια τρόποι να πεθάνεις" σήμανε «κάτι σαν επιστροφή στη φόρμα» για τον Άσμπι. Το περιγράφει ως «ένα διασκεδαστικό φιλμ νουάρ», αν και «βαρύνεται από τη στιλιστική επιρροή του τηλεοπτικής σειράς *[[Οι σκληροί του Μαϊάμι]]* (Miami Vice) και από την απαίσια, συνθετική μουσική του Τζέιμς Νιούτον Χάουαρντ». Ο Χιουζ γράφει ότι η ταινία «ζωντανεύει σε εκπληκτικές στιγμές, ιδιαίτερα στην τελική πράξη».

To προσωπικό του Variety έγραψε :*Ένα έργο με παράξενους ρυθμούς που άλλοτε είναι θρίλερ και άλλοτε μια ιστορία αγάπης, που δεν πετυχαίνει κανένα από τα δύο*. Ο Μαρκ Σάλσμπερι από το Time Out έγραψε:''Τι συνέβη; Με τους Άσμπι, Μπρίτζες, Αρκέτ και ένα σενάριο που συνυπογράφει ο Όλιβερ Στόουν, περιμένεις το αποτέλεσμα να είναι καλύτερο από ένα μακροχρόνιο επεισόδιο της σειράς "The Equalizer".

## Παραπομπές
 

## Εξωτερικοί σύνδεσμοι
*

Κατηγορία:Ταινίες του 1986
Κατηγορία:Ταινίες βασισμένες σε αμερικανικά μυθιστορήματα
Κατηγορία:Αγγλόφωνες ταινίες
Κατηγορία:Ταινίες παραγωγής TriStar Pictures
Κατηγορία:Αμερικανικές θρίλερ ταινίες
Κατηγορία:Ταινίες σε σενάριο Όλιβερ Στόουν
Κατηγορία:Ταινίες τοποθετημένες στο Λος Άντζελες
Κατηγορία:Νεο-νουάρ ταινίες
Κατηγορία:Ταινίες με μουσική σύνθεση Τζέιμς Νιούτον Χάουαρντ